തിരഞ്ഞെടുപ്പ് കോഴക്കേസ് കെ സുരേന്ദ്രന്റെ ശബ്ദസാമ്ബിള് പരിശോധന ഇന്ന് കല്പറ്റ: ബത്തേരി തിരഞ്ഞെടുപ്പ് കോഴക്കേസില് ബി ജെ പി സംസ്ഥാന അദ്ധ്യക്ഷന് കെ സുരേന്ദ്രന്റെ ശബ്ദ സാമ്ബിള് ഇന്ന് ക്രൈം ബ്രാഞ്ച് പരിശോധിക്കും. കാക്കനാട്ടെ ചിത്രാഞ്ജലി സ്റ്റുഡിയോയില്വച്ചാണ് സാമ്ബിള് എടുക്കുക. രാവിലെ പതിനൊന്ന് മണിക്ക് സ്റ്റുഡിയോയില് എത്തണമെന്നാവശ്യപ്പെട്ട് സുരേന്ദ്രന് ക്രൈം ബ്രാഞ്ച് നോട്ടീസ് നല്കിയിട്ടുണ്ട്.കേസിലെ പ്രധാന സാക്ഷിയായ പ്രസീത അഴീക്കോടിന്റെ ശബ്ദസാമ്ബിളും ഇന്ന് അന്വേഷണ സംഘം ശേഖരിക്കും.രാവിലെ ഒന്പതരയോടെയാണ് പ്രസീതയുടെ ശബ്ദ സാമ്ബിളെടുക്കുക. എന് ഡി എ സ്ഥാനാര്ത്ഥിയാകാന് സി കെ ജാനുവിന് 35 ലക്ഷം രൂപ കോഴ നല്കിയെന്നാണ് കേസ്.കേസില് സുരേന്ദ്രന് ഒന്നാം പ്രതിയും ജാനു രണ്ടാം പ്രതിയുമാണ്. ബത്തേരി ജുഡീഷ്യല് ഒന്നാം ക്ലാസ് മജിസ്ട്രേറ്റ് കോടതിയുടെ ഉത്തരവിന്റെ അടിസ്ഥാനത്തിലാണ് ശബ്ദ പരിശോധന നടത്തുന്നത്.